Indira Gandhi

Indira Priyadarshini Gandhi (lahia di Allahabad, India Britania, 19 November 1917 – maningga di New Delhi, India, 31 Oktober 1984 pado umua 66 taun ) adolah saurang politisi India sarato tokoh pamimpin dalam Kongres Nasional India . Baliau adolah pardana mantari padusi patamo India, nan manjabaik dari 19 Januari 1966 inggo 24 Maret 1977 dan kamudian sakali lai dari 14 Januari 1980 sampai dibunuahnyo pado 31 Oktober 1984, sahinggo manjadi urang kaduo paliang lamo manjabat salapeh ayahnyo, Jawaruharl . Lahia Indira Priyadarshini Nehru, inyo lahia dari ayahnyo, Pardano Mantari partamo India, Jawaharlal Nehru, jo ibunyo, Kamala Nehru, nan juo marupoan tokoh dalam garakan kamardekaan India. Gandhi marupoan surang padusi nan bagajolak jo sangaik kontroversial sabagai pamimpin partai politik jo dalam politik nagara. Pado 19 Januari 1966, inyo tapiliah sabagai pamimpin Partai Kongres, manggantian Lal Bahadur Shastri Gandhi manikah jo Feroze Gandhi pado taun 1942—indak ado hubuangan jo tokoh kamardekaan India nan tanamo, Mahatma Gandhi . Gandhi dibunuah pado taun 1984 dalam sabuah sarangan teroris nan dilakukan dek duo urang pangawal Sikh . Panyarangan iko dipicu dek arahannyo untuak manyarang Kuil Ameh di Punjab . Kuil iko bafungsi sabagai pangkalan bagi Sikh nan nio Punjab sabagai nagara bagian mareka. Sasudah pambunuahan tu, anaknyo, Rajiv Gandhi, manggantiannyo sabagai pardana mantari. Untuak manghormati pahlawan tu, namonyo kini diabadikan untuak salah satu bandara di New Delhi . Rujuakan